獻詩（題擬）
作者：李夷鄴
朝代：唐

paragraphs: 偶憶昔年逢上巳，輕舟柳岸宴羣臣。
人間蹇薄時提歎，天上風光日日新。
玉帛已來諸國瑞，瑤池固有萬年春。
賦詩飲酒平生事，腸斷金門願再親。
（見《江南餘載》卷下。
）（《江南餘載》：李夷鄴者，前唐諸孫，嗜酒不羈。
保大初，以宗室賢才拜正卿，累經左降，逾年輒復舊官。
元宗上巳開宴，夷鄴不在召中，乃獻詩曰云云。
上賜御札曰：「我家有外狂宗正，快哉！」）。